
Grozījumi likumā "Par zemes dzīlēm"
Izdarīt likumā "Par zemes dzīlēm" (Latvijas Republikas Saeimas un Ministru Kabineta Ziņotājs, 1996, 13. nr.; 1999, 6. nr.; 2000, 18. nr.; 2005, 2. nr.; 2006, 22. nr.; 2009, 14. nr.; Latvijas Vēstnesis, 2010, 106., 178., 205. nr.; 2013, 106. nr.; 2018, 3. nr.; 2019, 240. nr.; 2020, 119.C nr.; 2021, 48. nr.; 2025, 76. nr.) šādus grozījumus:
1. Izslēgt 4. panta pirmās daļas 1. punktā vārdus "Enerģētikas un vides aģentūra".
2. Izslēgt 10. panta pirmajā daļā vārdus "vai Enerģētikas un vides aģentūras".
3. 16. pantā:
izteikt pirmās daļas otro teikumu šādā redakcijā:
· 
· "Valsts vides dienesta lēmumu var apstrīdēt, iesniedzot attiecīgu iesniegumu Valsts vides dienesta ģenerāldirektoram, bet Valsts vides dienesta ģenerāldirektora lēmumu var pārsūdzēt Administratīvā procesa likumā noteiktajā kārtībā.";
izteikt ceturto daļu šādā redakcijā:
· 
· "(4) Valsts vides dienesta lēmumu par zemes dzīļu izmantošanas licences atcelšanu var apstrīdēt, iesniedzot attiecīgu iesniegumu Valsts vides dienesta ģenerāldirektoram, bet Valsts vides dienesta ģenerāldirektora lēmumu var pārsūdzēt Administratīvā procesa likumā noteiktajā kārtībā."
4. 18. pantā:
izteikt pirmo daļu šādā redakcijā:
"(1) Zemes dzīļu izmantošanas (tai skaitā  ogļūdeņražu meklēšanas, izpētes un ieguves) un aizsardzības kontroli veic Valsts vides dienests.";
izslēgt 1.1 daļu.
5. Aizstāt 23. panta otrajā daļā vārdus "Enerģētikas un vides aģentūrai" ar vārdiem "Valsts vides dienestam".
6. Izteikt 26. panta tekstu šādā redakcijā:
· "Administratīvā pārkāpuma procesu par šā likuma 25. pantā minētajiem pārkāpumiem veic Valsts vides dienests."
7. Papildināt pārejas noteikumus ar 40. un 41. punktu šādā redakcijā:
· "40. Iesniegumus par šā likuma 16. pantā minēto Valsts vides dienesta izdoto administratīvo aktu apstrīdēšanu, kas ir iesniegti līdz grozījumu šā likuma 16. pantā spēkā stāšanās dienai, pārņem Valsts vides dienesta ģenerāldirektors.
· 41. Administratīvā pārkāpuma procesus, kurus līdz grozījumu šā likuma 26. pantā spēkā stāšanās dienai ir uzsākusi Enerģētikas un vides aģentūra, turpina Valsts vides dienests."

